CELEX: 
Language: lt
Date: 2021-04-19 00:00:00
Title: KOMISIJOS DELEGUOTASIS REGLAMENTAS (ES) …/... kuriuo Europos Parlamento ir Tarybos reglamentas (ES) 2019/2144 papildomas išsamiomis taisyklėmis dėl antialkoholinių variklio užraktų įrengimo motorinėse transporto priemonėse sąsajos ir iš dalies keičiamas to reglamento II priedas

AIŠKINAMASIS MEMORANDUMAS
            
            
            
               1.
                     DELEGUOTOJO AKTO BENDROSIOS APLINKYBĖS
            
            
               Įrengus antialkoholinį variklio užraktą didėja eismo saugumas, kadangi vairuotojas negali vairuoti, jeigu alkoholio koncentracija viršija tam tikras ribas. ES tokie įtaisai motorinėms transporto priemonėms nėra privalomi, tačiau jie daugiausia skirti antrinei rinkai. Tam, kad dėl tokių įtaisų įrengimo nepablogėtų transporto priemonės eksploatacinės savybės, sauga ir saugumas, būtina reikalauti, kad transporto priemonių gamintojai suteiktų reikiamą informaciją technikams, montuojantiems antialkoholinius variklio užraktus tam tikro modelio transporto priemonėse. Dėl to būtų daug lengviau montuoti tokius įtaisus ir tai daryti būtų saugu.
            
            
               Europos Parlamento ir Tarybos reglamente (ES) 2019/2144
                  1
                numatyta tokių antialkoholinių variklio užraktų įrengimo M ir N kategorijų transporto priemonėse sąsaja: nuo 2022 m. liepos 6 d. naujų tipų transporto priemonėse, nuo 2024 m. liepos 7 d. – visose naujose transporto priemonėse.
            
            
               Komisijai suteikti įgaliojimai nustatyti konkrečius motorinių transporto priemonių patvirtinimo techninius reikalavimus, susijusius su antialkoholinių variklio užraktų įrengimo sąsaja. Šiuo Komisijos deleguotuoju reglamentu papildomas Reglamentas (ES) 2019/2144, nustatant atitinkamus techninius reikalavimus. Visų pirma transporto priemonių gamintojai įpareigojami pateikti įrengimo dokumentą su būtina įrengimo informacija. Siūlomos nuostatos grindžiamos esamu standartu EN 50436.
            
            
               Šiuo Komisijos deleguotuoju reglamentu taip pat iš dalies keičiamas Reglamento (ES) 2019/2144 II priedas, į jį įtraukiant nuorodą į šį reglamentą, kuris yra norminis aktas, kuriuo nustatomi konkretūs reikalavimai dėl antialkoholinių variklio užraktų įrengimo motorinėse transporto priemonėse sąsajos.
            
            
               2.
                     KONSULTACIJOS PRIEŠ PRIIMANT AKTĄ
            
            
               Rengdama šį aktą, Komisija tinkamai konsultavosi su valstybių narių ekspertais ir suinteresuotaisiais subjektais, kurie išreiškė visuotinį pritarimą.
            
            
               3.
                     DELEGUOTOJO AKTO TEISINIAI ASPEKTAI
            
            
               Šio deleguotojo akto teisinis pagrindas yra Europos Parlamento ir Tarybos reglamento (ES) 2019/2144 4 straipsnio 6 dalis ir 6 straipsnio 6 dalis ir Europos Parlamento ir Tarybos reglamento (ES) 2018/858 5 straipsnio 3 dalis.
            
            
               KOMISIJOS DELEGUOTASIS REGLAMENTAS (ES) …/...
            
            
               2021 04 19
            
            
               kuriuo Europos Parlamento ir Tarybos reglamentas (ES) 2019/2144 papildomas išsamiomis taisyklėmis dėl antialkoholinių variklio užraktų įrengimo motorinėse transporto priemonėse sąsajos ir iš dalies keičiamas to reglamento II priedas
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2019 m. lapkričio 27 d. Europos Parlamento ir Tarybos reglamentą (ES) 2019/2144 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo reikalavimų, susijusių su jų bendrąja sauga ir transporto priemonėse esančių asmenų bei pažeidžiamų eismo dalyvių apsauga, kuriuo iš dalies keičiamas Europos Parlamento ir Tarybos reglamentas (ES) 2018/858 ir panaikinami Europos Parlamento ir Tarybos reglamentai (EB) Nr. 78/2009, (EB) Nr. 79/2009 ir (EB) Nr. 661/2009 ir Komisijos reglamentai (EB) Nr. 631/2009, (ES) Nr. 406/2010, (ES) Nr. 672/2010, (ES) Nr. 1003/2010, (ES) Nr. 1005/2010, (ES) Nr. 1008/2010, (ES) Nr. 1009/2010, (ES) Nr. 19/2011, (ES) Nr. 109/2011, (ES) Nr. 458/2011, (ES) Nr. 65/2012, (ES) Nr. 130/2012, (ES) Nr. 347/2012, (ES) Nr. 351/2012, (ES) Nr. 1230/2012 ir (ES) 2015/166
                  2
               , ypač į jo 4 straipsnio 6 dalį ir 6 straipsnio 6 dalį,
            
            
               kadangi:
            
         
         
            
               (1)Europos Parlamento ir Tarybos reglamento (ES) 2019/2144 6 straipsnyje reikalaujama, kad M ir N kategorijų motorinėse transporto priemonėse būtų įrengtos tam tikros pažangios transporto priemonių sistemos, įskaitant antialkoholinio variklio užrakto sąsają. Jo II priede nustatyti pagrindiniai motorinių transporto priemonių tipo patvirtinimo reikalavimai dėl antialkoholinio variklio užrakto įrengimo sąsajos tose transporto priemonėse;
            
            
               (2)dėl antialkoholinių variklio užraktų didėja eismo saugumas, nes asmenys, kurių organizme alkoholio koncentracija viršija nustatytą ribinę vertę, nebegali vairuoti motorinės transporto priemonės;
            
            
               (3)būtina nustatyti išsamias taisykles dėl konkrečių transporto priemonių patvirtinimo reikalavimų, susijusių su antialkoholinio variklio užrakto įrengimo sąsaja; 
            
            
               (4)EN 50436 serijos Europos standarte nurodyti antialkoholinių variklio užraktų bandymų metodai ir esminiai eksploataciniai reikalavimai, taip pat pateikiamos gairės valdžios institucijoms, sprendimus priimantiems asmenims, pirkėjams ir naudotojams. Tos serijos standartuose taip pat pateikiamos konkrečios nuostatos dėl antialkoholinių variklio užraktų įrengimo sąsajų; 
            
            
               (5)antialkoholiniai variklio užraktai daugiausia skirti įrengti antrinėje rinkoje. Šiuo tikslu jie prijungiami prie transporto priemonės elektros ir valdymo grandinių. Dėl tokio įrengimo neturėtų būti trikdoma tinkama transporto priemonės eksploatacija ar techninė priežiūra, neturėtų sumažėti transporto priemonės sauga ir saugumas, specializuotiems ir kvalifikuotiems montuotojams toks įrengimas turėtų būti kuo paprastesnis;
            
            
               (6)todėl būtina reikalauti, kad transporto priemonių gamintojai savo interneto svetainėse pateiktų dokumentą su aiškiomis antialkoholinių variklio užraktų įrengimo instrukcijomis (toliau – įrengimo dokumentas), kad technikai galėtų tinkamai įrengti antialkoholinį variklio užraktą tam tikro modelio transporto priemonėje;
            
            
               (7)kadangi kai kuri įrengimo dokumente pateikta informacija gali būti susijusi su transporto priemonių remonto ir priežiūros informacijos paslaugomis, susijusiomis su saugumu, ji turėtų būti prieinama tik nepriklausomiems veiklos vykdytojams, įgaliotiems akredituotų subjektų, kaip nustatyta Reglamento (ES) 2018/858
                  3
                X priedo 3 priedėlyje;
            
            
               (8)lentelėje, kurioje pateiktas Reglamento (ES) 2019/2144 II priedo reikalavimų sąrašas, nėra jokios nuorodos į norminius aktus dėl antialkoholinio variklio užrakto įrengimo sąsajos. Todėl tame priede reikia įrašyti nuorodą į šį reglamentą; 
            
            
               (9)todėl Reglamentas (ES) 2019/2144 turėtų būti atitinkamai iš dalies pakeistas;
            
            
               (10)Reglamentas (ES) 2019/2144 taikomas nuo 2022 m. liepos 6 d., todėl šis reglamentas turėtų būti taikomas nuo tos pačios dienos, 
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Antialkoholinio variklio užrakto įrengimo sąsajos reikalavimai
            
            
               Motorinių transporto priemonių tipo patvirtinimo, susijusio su antialkoholinio variklio užrakto įrengimo sąsaja, reikalavimai nustatyti  I priede.
            
            
               2 straipsnis
            
            
               Reglamento (ES) 2019/2144 pakeitimas
            
            
               Reglamento (ES) 2019/2144 II priedas iš dalies keičiamas pagal šio reglamento II priedą.
            
            
               3 straipsnis
            
            
               Įsigaliojimas ir taikymas
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
         
         
            
               Jis taikomas nuo 2022 m. liepos 6 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2021 04 19
            
            
               
                     Komisijos vardu
               
               
                     Pirmininkė
                     Ursula VON DER LEYEN
               
            
         
         
            
                  
                     (1)
                  
                        OL L 325, 2019 12 16, p. 1.
               
               
                  
                     (2)
                  
                        OL L 325, 2019 12 16, p. 1.
               
               
                  
                     (3)
                  
                        OL L 151, 2018 6 14, p. 1.
               
            
      
    ---documentbreak--- 
      
         
         
            
               I PRIEDAS
            
            
               Techniniai reikalavimai
            
            
                     
                        
                           1.
                        
                     
                  
                  
                     
                        
                           Antialkoholinio variklio užrakto įrengimo sąsaja turi sudaryti galimybę sumontuoti arba pritaikyti antialkoholinį variklio užraktą, atitinkantį Europos standartus EN 50436-1:2014 arba EN 50436-2:2014+A1:2015. 
                        
                     
                  
               
                     
                        
                           2.
                        
                     
                  
                  
                     
                        
                           Kalbant apie antialkoholinio variklio užrakto įrengimo sąsają kiekvienoje M ir N kategorijų motorinėje transporto priemonėje, transporto priemonės sistema turi atitikti atitinkamą transporto priemonės modelį, nustatytą antialkoholinio variklio užrakto įrengimo dokumente (toliau – įrengimo dokumentas), atitinkantį Europos standartą EN 50436-7:2016. Šiuo tikslu įrengimo dokumente turi būti aprašyta bent viena iš standarto EN 50436-7:2016 C priedo 3a, 3b arba 3c punkte nurodytų galimybių. Transporto priemonės gamintojas, suderinęs su patvirtinimo institucija ir technine tarnyba, gali pateikti įrengimo dokumentą, atitinkantį vėlesnius Europos standarto pakeitimus.
                        
                     
                  
               
                     
                        
                           3.
                        
                     
                  
                  
                     
                        
                           Įrengimo dokumentas
                        
                     
                  
               
                     
                        
                           3.1.
                        
                     
                  
                  
                     
                        
                           Įrengimo dokumente turi būti pateiktas išsamus aprašymas, diagramos ir paveikslėliai, paaiškinantys antialkoholinio variklio užrakto įrengimą, pateikiant bet kurį iš šių informacijos rinkinių: 
                        
                        
                           (a)informacija apie maitinimą, įžeminimą, transporto priemonės parengtį ir užvesti leidžiantį įtaisą;
                        
                        
                           (b) informacija apie maitinimą, įžeminimą, transporto priemonės parengtį ir užvesti leidžiančio ar užvesti draudžiančio signalo įvesties ir išvesties liniją, taip pat neprivalomą vizualinį varomosios jėgos buvimo nustatymą (pvz., variklio veikimo) arba transporto priemonės judėjimo signalo liniją; 
                        
                        
                           (c)informacija apie maitinimą, įžeminimą ir duomenų magistralės jungtį.
                        
                     
                  
               
                     
                        
                           3.2.
                        
                     
                  
                  
                     
                        
                           Įrengimo dokumente turi būti nurodyta bet kokia kita programinė įranga, aparatinė įranga ar procedūros, būtinos antialkoholiniam variklio užraktui standartinėje transporto priemonėje įrengti.
                        
                     
                  
               
                     
                        
                           3.3.
                        
                     
                  
                  
                     
                        
                           Antialkoholinio variklio užrakto įprastinė būsena turi būti blokavimo. Antialkoholinio variklio užrakto blokavimo būsena užtikrinama atidaryta išvesties rele, atitinkamu išvesties signalu arba atitinkamu skaitmeninės magistralės pranešimu. Ši relė uždaroma arba blokuojantis išvesties signalas pakeičiamas į neblokuojantį išvesties signalą, arba atitinkamas duomenų magistralės pranešimas apie neblokavimą perduodamas tada, kai gaunamas priimtinas iškvėpto oro mėginys, kuriame alkoholio koncentracija yra mažesnė už nustatytąją ribinę vertę.
                        
                     
                  
               
                     
                        
                           3.4.
                        
                     
                  
                  
                     
                        
                           Įrengtas antialkoholinis variklio užraktas turi suveikti tik per variklio paleidimo procesą arba leidžiant transporto priemonei judėti sava varomąja jėga, įjungus pagrindinį transporto priemonės valdymo jungiklį; antialkoholinis variklio užraktas neturi daryti poveikio veikiančiam varikliui arba judančiai transporto priemonei.
                        
                     
                  
               
                     
                        
                           4.
                        
                     
                  
                  
                     
                        
                           Prieiga prie antialkoholinio variklio užrakto sąsajos informacijos
                        
                     
                  
               
                     
                        
                           4.1.
                        
                     
                  
                  
                     
                        
                           Transporto priemonių gamintojai turi įdiegti būtinas priemones ir procedūras, užtikrindami, kad informacija apie transporto priemonės antialkoholinio variklio užrakto sąsają standartinio įrengimo dokumento svarbių duomenų forma būtų prieinama taip, kaip nustatyta Reglamento (ES) 2018/858 X priede. Kadangi dalis šios informacijos gali būti susijusi su transporto priemonių remonto ir priežiūros informacijos paslaugomis, susijusiomis su saugumu, prieiga prie informacijos apie antialkoholinio variklio užrakto sąsają suteikiama tik tiems nepriklausomiems veiklos vykdytojams, kurie įvykdo to priedo 3 priedėlyje nustatytą procedūrą.
                        
                     
                  
               
                     
                        
                           5.
                        
                     
                  
                  
                     
                        
                           Transporto priemonės gamintojas prie informacinio dokumento turi pridėti deklaraciją, parengtą naudojantis šio priedo priedėlyje pateikta forma.
                        
                     
                  
               
               
            
               Priedėlis
            
            
                
               Gamintojo deklaracija
            
            
            
               (Gamintojas): 
            
            
               ...............................................................................................................................................
            
            
               (Gamintojo adresas):
            
            
               .............................................................................................................................................. 
            
            
            
               patvirtina, kad
            
            
               leidžia susipažinti pagal Komisijos deleguotojo reglamento (ES).../...1  [LB: šis reglamentas] 1 straipsnio nuostatas su antialkoholinio variklio užrakto įrengimo dokumentu, skirtu šios markės ir tipo transporto priemonėms: …
            
            
               Pagrindinis interneto svetainės adresas (-ai), kur galima rasti antialkoholinio variklio užrakto įrengimo dokumentą, nurodytas (-i) šios deklaracijos A priede. Šią deklaraciją pasirašiusio gamintojo atsakingojo atstovo kontaktiniai duomenys pateikti šios deklaracijos B priede.
            
            
               Priimta… [vieta]
            
            
               ... [data]
            
            
               [parašas] [pareigos][]
            
            
         
         
            
               A priedas. Interneto svetainės adresas (-ai)
            
            
               B priedas. Kontaktiniai duomenys
            
            
               ___________ 
            
            
               1 [LB: įrašyti visą pavadinimą ir OL nuorodą.]
            
            
               II PRIEDAS
            
            
               Reglamento (ES) 2019/2144 pakeitimas
            
            
            
               Reglamento (ES) 2019/2144 II priede E1 reikalavimo eilutė pakeičiama taip:
            
            
                     
                        „E1 Antialkoholinio variklio užrakto sąsaja 
                     
                  
                  
                     
                        Komisijos deleguotasis reglamentas (ES) 2021/... *
                     
                  
                  
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        ___________________
                     
                     
                        * Komisijos deleguotasis reglamentas (ES) 2021/[... – prieš paskelbimą įrašyti numerį ir visą pavadinimą / OL nuorodą.]“.